
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
25 ΣΕΠΤΕΜΒΡΙΟΥ 1992 


ΤΕΥΧΟΣ ΠΡΩΤΟ 


ΑΡΙΘΜΟΣ ΦΥΛΛΟΥ 

160 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

313. Τροποποίηση διατάξεων Π.Δ. 551/88 «Οργανισμός Νομαρχιών 


(Οργάνωση Οικονομικών Υπηρεσιών)» (ΦΕΚ 259/Α'). 1 

314. Περί τροποποιήσεως του καταστατικού του Ελληνικού Αντικαρ- 
“ κινικού Ινστιτούτου. .... 2 


315. Περί αναδιαρθώσεως των κλάδων και δημιουργίας νέων κατηγο¬ 

ριών μουσικών, περί εντάξεως των μονίμων μουσικήν σε νέες 
κατηγορίες και οργανικές θέσεις και μονιμοποιήσεως του καλλι¬ 
τεχνικού προσωπικού των Κρατικών Ορχηστρών Αθηνών και 
Θεσσαλονίκης. 3 

316. Σύσταση Τμήματος Εκπαίδευσης στο Υπουργείο ΜΑΚΕΔΟ¬ 
ΝΙΑΣ - ΘΡΑΚΗΣ. 4 

317. Τροποποίηση και συμπλήρωση του Α.Ν. 1998/1939 «Περί ση¬ 

μάτων», όπως τροποποιήθηκε μεταγενεστέρως, σε συμμόρφωση 
προς την Πρώτη Οδηγία του Συμβουλίου της 21ης Δεκεμβρίου 
1988, για την προσέγγιση των Νομοθεσιών των Κρατών Με¬ 
λών περί Σημάτων (89/104/ΕΟΚ). 5 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 


Παραχώρηση, δωρεάν, κατά κυριότητα, νομή και κατοχή, τμήματος 
του αριθ. Β.Κ. 1500 ακινήτου του Δημοσίου, που βρίσκεται στην 
Αθήνα και επί της οδού Ρηγίλλης, στο Ίδρυμα «ΒΑΣΙΛΕΙΟΥ ΚΑΙ 
ΕΛΙΖΑΣ ΓΟΥΛΑΝΔΡΗ», για την ανέγερση κτιρίου και λειτουργία 

Μουσείου Σύγχρονης Τέχνης. 6 

Παραχώρηση του αριθ. Β.Κ. 3806 δημοσίου κτήματος του αγροκτή¬ 
ματος «ΚΟΤΖΑ-ΟΡΜΑΝ» περιοχής Ευλάλου Ν. Ξάνθης στο Εθνικό 
Ίδρυμα Υποδοχής και Αποκατάστασης Παλιννοστούντων Ομογε¬ 
νών Ελλήνων (Ε.Ι.Υ.Α.Π.Ο.Ε.). 7 

ΑΠΟΦΑΣΕΙΣ 


Κατάργηση της 55/1973 Κανονιστικής Διατάξεως «Περί διοικήσεως 
και διαχειρίσεως του Ιερού Προσκυνήματος Αγίας Φωτεινής Κόριν¬ 
θου», της Ιεράς Μητροπόλεως Κόρινθού . 8 


ΠΡΟΕΔΡΙΚΑ ΔΙΑΤΑΓΜΑΤΑ 


Πρωθυπουργού και του Υπουργού Οικονομικών «Ανάθεση αρμοδιοτήτων 
Υπουργού Οικονομικών στους Υφυπουργούς Οικονομικών» (Β' 525). 

3. Τη γνωμοδότηση 315/1992 του Συμβουλίου της Επικράτειας, μετά 
από πρόταση του Υπουργού Προεδρίας της Κυβέρνησης και του Υφυπουρ¬ 
γού Οικονομικών, αποφασίζουμε: 

Άρθρο μόνο 

1. Στο άρθρο 12 παρ. 3 περίπτωση γ) του Π.Δ. 551/88 προστίθενται 
μετά την υποπερίπτωση Γ) δύο νέες υποπεριπτώσεις ως εξής: Δ) Τμήμα 4ο 
Τακτικού Ελέγχου Ε) Τμήμα 5ο Τακτικού Ελέγχου των μέχρι τούδε υπο¬ 
περιπτώσεων Δ, Ε, ΣΤ, Ζ, Η , Θ, I, ΙΑ, ΙΒ, αναριθμουμένων αντίστοινα σε 

ΣΤ, Ζ, Η, Θ, I, ΙΑ, ΙΒ, ΙΓ, ΙΔ. 

2. Στο άρθρο 12 παρ. 3 περίπτώαήΊήτόυ Π.Δ. 551/88 προστίθενται 
μετά την υποπερίπτωση Γ) δύο νέες υποπεριπτώσεις ως εξής: Δ) Τμήμα 
4ο Τακτικού Ελέγχου Ε) Τμήμα'δο Τακτικού Ελέγχου των μέχρι τούδε 
υποπεριπτώσεων Δ, Ε, ΣΤ, Ζ, Η, Θ, I, ΙΑ αναριθμουμένων αντίστοινα σε 
ΣΤ, Ζ, Η, Θ, I, ΙΑ, ΙΒ, ΙΓ. 

3. Στον Υφυπουργό Οικονομικών αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 23 Σεπτεμβρίου 1992 
0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΣΩΤ. ΚΟΥΒΕΛΑΣ ΜΙΧΑΗΛ ΓΑΛΕΝΙΑΝΟΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 314 (2). 

Περί τροποποιήσεως του καταστατικού του Ελληνικού Αντικαρκινικού Ιν¬ 
στιτούτου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 313 (1) 

Τροποποίηση διατάξεων Π.Δ. 551/88 «Οργανισμός Νομαρχιών (Οργά¬ 
νωση Οικονομικών Υπηρεσιών)» (ΦΕΚ 259/Α’). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις, του άρθρου 24 παρ. 5 του Ν. 1558/1985 (Α 137) 
«Κυβέρνηση και Κυβερνητικά Όργανα», σε συνδυασμό με το άρθρο 6 παρ. 
6 του Ν. 2026/92 «Ρύθμιση θεμάτων Οργάνωσης και Προσωπικού της 
δημόσιας διοίκησης και άλλες διατάξεις» (Α 43). 

2. Την Τ.1847/1078399/1182/0001/7.8.92 Κοινή Απόφαση του 


1. Τις διατάξεις του άρθρου 110 του Αστικού Κώδικος. 

2. Τις αποφάσεις των συνεδριάσεων 4/19.11.1991 και 9/3.1.1992 
του Διοικητικού Συμβουλίου του Ελληνικού Αντικαρκινικού Ινστιτούτου. 

3. Την υπ’ αριθ. 257/1992 γνωμοδότηση του Συμβουλίου της Επικρα- 
τείας, με πρόταση του Υπουργού Υγείας, Πρόνοιας και Κοινωνικών Ασφα¬ 
λίσεων, αποφασίζουμε: 

Άρθρο 1 

Το άρθρο 4 «Διοικητικόν Συμβούλιου» του καταστατικού του Ελληνικού 
Αντικαρκινικού Ινστιτούτου (Β. Δ/γμα της 25.10.1950 ΦΕΚ 260/ 
8.11.1950 τ.Α') αντικαθίσταται ως εξής: 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


«Άρθρο 4 

Διοικητικό Συμβούλιο 

1. Το Ίδρυμα διοικείται από ενδεκαμελές Διοικητικό Συμβούλιο αποτε- 
λούμενο από: 

α) Ένα μέλος απ’ τα μέλη του Συμβουλίου της Επικράτειας, που ορίζεται 
από την «Χριατιανική Κοινωνική Ένωση», 

β) Ένα μέλος απ’ τα μέλη του Ελεγκτικού Συνεδρίου, που ορίζεται απ’ 
την «Χριστιανική Κοινωνική Ένωση». 

γ) Τέσσερα μέλη που ορίζονται απ’ την «Χριστιανική Κοινωνική Ένωση» 
μέλη ή μη μέλη αυτής. 

6) Ένα μέλος που εκλέγεται απ’ το απερχόμενο Διοικητικό Συμβούλιο 
του Ιδρύματος μεταξύ των εν ενεργεία Καθηγητών της Ιατρικής Σχολής 
του Πανεπιστημίου Αθηνών. 

ε) Τέσσερα μέλη που εκλέγονται απ’ το απερχόμενο Διοικητικό Συμβού¬ 
λιο του Ιδρύματος. 

Κατά την πρώτη εφαρμογή του παρόντος το δικαίωμα εκλογής των με¬ 
λών των εδαφίων δ' και ε' ασκείται απ’ την προσωρινή διοίκηση του Ιδρύμα¬ 
τος που διορίστηκε με τις αποφάσεις 853/80 και 6397/1980 του Μον. 
Πρωτοδικείου και του Εφετείου Αθηνών αντίστοιχα. 

2. Η θητεία του Διοικητικού Συμβουλίου είναι πενταετής». 

Άρθρο 2 

Το άρθρο 5 «Αναπλήρωαις Συμβούλων» αντικαθίσταται ως εξής: 

«Άρθρο 5 

Αντικατάσταση Συμβούλων 

Η αντικατάσταση μέλους του Διοικητικού Συμβουλίου λόγω θανάτου ή 
παραιτήσεως γίνεται ανάλογα με τα οριζόμενα στο άρθρο 4 του παρόντος, 
για το υπόλοιπον της θητείας του». 

Άρθρο 3 

Το άρθρο 6 «Προεδρείου» αντικαθίσταται ως εξής: 

«Άρθρο 6 

Προεδρείο 

Το Διοικητικό Συμβούλιο κατά.την πρώτη συνεδρίασή του εκλέγει με μυ¬ 
στική ψηφοφορία μεταξύ των μελών του, τον Πρόεδρο, δύο αντιπροέδρους, 
ένα γραμματέα και ένα ταμία για ολόκληρη την θητεία του (πενταετία). 

Το Διοικητικό Συμβούλιο μπορεί να ονομάσει επίτημα μέλη και μέχρι 
τρεις επιτίμους Προέδρους του Ιδρύματος, πρόσωπα τα οποία με το αξίωμά 
τους, ή την επιστημονική ή κοινωνική θέση τους, μπορούν να προωθούν 
τους σκοπούς του Ιδρύματος». 

Άρθρο 4 

Το άρθρο 7 «Συνεδρίαι του Διοικητικού Συμβουλίου» αντικαθίσταται ως 
εξής: 

«Άρθρο 7 

Συνεδριάσεις του Διοικητικού Συμβουλίου 

Το Διοικητικό Συμβούλιο συνεδριάζει όταν κληθεί απ’ τον Πρόεδρο ή 
όταν το ζητήσουν τρία τουλάχιστον απ’ τα μέλη του, οπότε ο Πρόεδρος υπο- 
χρεούται να το καλέαει. 

Πρόσκληση 

Τα μέλη του Διοικητικού Συμβουλίου καλούνται εγγράφως δύο ημέρες 
πριν την ημερομηνία της συνεδρίασης. Στην έγγραφη πρόσκληση πρέπει να 
αναφέρονται τα θέματα της ημερήσιας διάταξης. 

Απαρτία 

Το Διοικητικό Συμβούλιο βρίσκεται σε απαρτία όταν παρίστανται έξι του¬ 
λάχιστον απ’ τα μέλη του. 

Αποφάσεις 

Οι αποφάσεις του Διοικητικού Συμβουλίου λαμβάνονται με πλειοψηφία 
των παρόντων μελών του. Σε περίπτωση ισοψηφίας υπερισχύει η ψήφος του 
Προέδρου ή του προεδρεύοντος νομίμου αναπληρωτή του. 

Αδικαιολόγητες απουσίες 

Μέλη του Διοικητικού Συμβουλίου που απουσίζουν από πέντε συνεχείς 
συνεδριάσεις, χωρίς σοβαρή αιτία κατά την κρίση του Οργάνου, θεωρούνται 
άτι παραιτήθηκαν. Στην περίπτωση αυτή το όργανο προχωρεί στην αντικα¬ 


τάστασή τους όπως ορίζεται στο άρθρο 5 του καταστατικού. 

Στον Υπουργό Υγείας, Πρόνοιας και Κοινωνικών Ασφαλίσεων αναθέ¬ 
τουμε την δημοσίευση και εκτέλεση του παρόντος. 

Αθήνα, 12 Σεπτεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΥΓΕΙΑΣ. ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

ΓΕΩΡΓΙΟΣ ΣΟΫΡΛΑΣ 
-- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 315 (3) 

Περί αναδιαρθώσεως των κλάδων και δημιουργίας νέων κατηγοριών μου¬ 
σικών, περί εντάξεως των μονίμων μουσικών σε νέες κατηγορίες και ορ¬ 
γανικές θέσεις και μονιμοποιήσεως του καλλιτεχνικού προσωπικού των 

Κρατικών Ορχηστρών Αθηνών και Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 69 του Ν. 2065/1992 για την «Αναμόρ¬ 
φωση της άμεσης φορολογίας και άλλες διατάξεις» (ΦΕΚ 113/Α). 

2. Την αριθ. 439/1992 γνωμοδότηση του Συμβουλίου της Επικρά¬ 
τειας, μετά από πρόταση των Υπουργών Προεδρίας της Κυβέρνησης και 
Πολιτισμού, αποφασίζουμε: 

Άρθρο 1 

1. Αναδιαρθρώνονται οι υφιστάμενοι κλάδοι κατηγορίας ΠΕ και ΤΕ, δη¬ 
λαδή ΠΕ και ΤΕ Διευθυντών Ορχήστρας, ΠΕ και ΤΕ Εξαρχόντων Βιολι¬ 
στών, ΠΕ και ΤΕ Κορυφαίων και ΠΕ και ΤΕ Μουσικών των Κρατικών Ορ¬ 
χηστρών Αθηνών και Θεσσαλονίκης στις εξής πέντε (5) κατηγορίες: 

1η Κατηγορία: Δυό Αρχιμουσικοί. 

2η Κατηγορία: Δύο Εξάρχοντες. 

3η Κατηγορία: Δύο (2) Παράπλευροι (ντι σπάλα) στα πρώτα βιολιά. 
(Κορυφαίοι Α) Δύο (2) πρώτοι στα δεύτερα βιολιά. 

Δύο (2) πρώτοι στις βιόλες. 

Δύο (2) πρώτοι στα βιολοντσέλα. 

Δύο (2) πρώτοι στα βαθύχορδα (κοντραμπάσσα). 

Δύο (2) πρώτοι στους πλαγιαύλους (φλάουτα). 

Δύο (2) πρώτοι στους οξυαύλους (όμποε). 

Δύο (2) πρώτοι στους ευθυαύλους (κλαρινέτα). 

Δύο (2) πρώτοι στους βαρυαύλους (φαγγότα). 

Δύο (2) πρώτοι στα κόρνα. 

Δύο (2) πρώτοι στις σάλπιγγες (τρομπέτες). 

Δύο (2) πρώτοι στις ολκωτές σάλπιγγες (τρομπόνια). 

Δύο (2) πρώτοι στα τύμπανα. 

Ένας (1) πρώτος στην άρπα. 

Ένας (1) πρώτος στο κλειδοκύμβαλο (πιάνο) και τα πληκτά όργανα. 

4η Κατηγορία: Δύο (2) παράπλευροι (ντι σπάλα) στα δεύτερα βιολιά. 

Δύο (2) παράπλευροι (ντι σπάλα) στις βιόλες. 

(Κορυφαίοι Β) Δύο (2) παράπλευροι (ντι σπάλα) στα βιολεντσέλλα. 

Δύο (2) παράπλευροι (ντι σπάλα) στα βαθύχορδα (κοντραμπάσσα). 

Δύο (2) στον δεύτερο έως τέταρτο (2-4) πλαγίαυλο (φλάουτο) με υποχρέ¬ 
ωση στον μικρό πλαγίαυλο (πίκκολο). 

Δύο (2) στον δεύτερο έως τέταρτο (2-4) οξύαυλο (όμποε) με υποχρέωση 
στο αγγλικό κόρνο. 

Ένας (1) στον δεύτερο έως τέταρτο (2-4) ευθύαυλο (κλαρινέττο με υπο¬ 
χρέωση στο μικρό ευθύαυλο (κλαρινέττο πίκκολο). 

Ένας (1) στον δεύτερο έως τέταρτο (2-4) ευθύαυλο (κλαρινέττο με υπο¬ 
χρέωση στο βαθύ ευθύαυλο (κλαρινέττο μπάσσο). 

Δύο (2) στον δεύτερο έως τέταρτο (2-4) βαρύαυλο με υποχρέωση στον 
βαρύ βαρύαυλο (κόντρα φαγγότο). 

Δύο (2) στο τρίτο κόρνο με υποχρέωση στο πέμπτο και έβδομο κόρνο. 

Ένας (1) στη δεύτερη έως τέταρτη (2-4) σάλπιγγα (τρομπέττα) με υπο¬ 
χρέωση στην πρώτη σάλπιγγα (τρομπέττα). 

Ένας (1) στη δεύτερη και τέταρτη (2-4) ολκωτή σάλπιγγα (τρομπόνι) με 
υποχρέωση στην τρίτη ολκωτή σάλπιγγα (τρομπόνι μπάσσο). 

Ένας (1) στην τρίτη ολκωτή σάλπιγγα (τρομπόνι μπάσσο). 

Δύο (2) στην βαθεία σάλπιγγα (μπαστούμπα) και βαρεία βαθεία σάλ¬ 
πιγγα (κόντρα μαστούμπα). 

Δύο (2) στα κρουστά με υποχρέωση στα τύμπανα. 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 

Ένας (1) στη δεύτερη άρπα με υποχρέωση στην πρώτη άρπα. 

5η Κατηγορία: Δεκαέξι (16) στα πρώτα βιολιά (τούτι). 

Δεκατρείς (13) στα δεύτερα βιολιά (τούτι). 

Έντεκα (11) στις βιόλες (τούτι). 

Εννέα (9) στα βιολοντσέλλα (τούτι). 

Έξι (6) στα βαθύχορδα (κοντραμπάσσα) (τούτι). 

Ένας (1) στον δεύτερο έως τέταρτο (2-4) πλαγίαυλο (φλάουτο). 

Ένας (1) στον δεύτερο έως τέταρτο (2-4) οξύαυλο (όμποε). 

Ένας (1) στον δεύτερο έως τέταρτο (2-4) ευθύαυλο (κλαρινέττο). 

Ένας (1) στον δεύτερο έως τέταρτο (2-4) βαρύαυλο (φαγγότο). 

Τέσσερις (4) στο δεύτερο, τέταρτο, έκτο και έβδομο κόρνο (2,4,6, 8). 

Δύο (2) στη δεύτερη έως τέταρτη (2-4) σάλπιγγα (τρομπέττα). 

Ένας (1) στη δεύτερη και τέταρτη (2-4) ολκωτή σάλπιγγα (τρομπόνι). 

Δύο (2) στα κρουστά. 

.2. Οι Διευθυντές Ορχήστρας των κλάδων ΠΕ και ΤΕ κατατάσσονται 
στην πρώτη κατηγορία Αρχιμουσικών κατά την έννοια της παρ. 1 του άρ¬ 
θρου αυτού. 

Οι Εξάρχοντες Βιολιστές των κλάδων ΠΕ και ΤΕ κατατάσσονται στη 
δεύτερη κατηγορία μουσικών κατά την έννοια της παρ. 1 του άρθρου αυτού. 

Οι Κορυφαίοι των κλάδων ΠΕ και ΤΕ κατατάσσονται στην τρίτη και τέ¬ 
ταρτη κατηγορία μουσικών κατά την έννοια της παρ. 1 του άρθρου αυτού 
και καταλαμβάνουν τις αντίστοιχες θέσεις της κατηγορίας στην οποία ανή¬ 
κει το όργανο ή τα όργανα για τα οποία προσλήφθηκαν, εκτός εάν δια δια¬ 
γωνισμού ή μετατάξεως κατέλαβαν θέση που ανήκει σε ανώτερη κατηγο¬ 
ρία. Οι ΤΕ και ΠΕ μουσικοί κατατάσσονται στην πέμπτη κατηγορία μουσι¬ 
κών κατά την έννοια της παρ. 3 του άρθρου αυτού. Εάν οι υπό κατάταξη 
μόνιμοι μουσικοί είναι περισσότεροι από τις προβλεπόμενες θέσεις της αντί¬ 
στοιχης κατηγορίας, στην οποία πρέπει να καταταγούν, τότε κατατάσσο¬ 
νται σε πρωσοποπαγείς θέσεις της αυτής κατηγορίας οι οποίες συνιστώνται 
δια του παρόντος έως ότου λάβει χώρα η προβλεπόμενη στο άρθρο 2 του 
διατάγματος αυτού επιλογή, οπότε και καταλάμβάνουν οργανικές θέσεις. 

Για τις κατά τα ανωτέρω κατατάξεις εκδίδεται διαπιστωτική απόφαση 
του Υπουργού Πολιτισμού η οποία δημοσιεύθηκε σε περίληψη στην Εφημε¬ 
ρίδα της Κυβερνήσεως. Οι κατέχοντες οργανικές θέσεις και υπηρετούντες 
στις Ορχήστρες με σύμβαση αορίστου χρόνου μονιμοποιούνται και εντάσσο¬ 
νται σύμφωνα με την διαδικασία της παρ. 3 του άρθρου αυτού, στην αντί¬ 
στοιχη κατηγορία στην οποία ανήκει η οργανική θέση που κατέχουν. Οι θέ¬ 
σεις προσωρινών κλάδων του καλλιτεχνικού προσωπικού της Ορχήστρας 
καταργούνται. 

3. Οι, κατά την έναρξη της ισχύος του διατάγματος αυτού, υπηρετούντες 
στην Ορχήστρα, με σύμβαση αορίστου χρόνου, μονιμοποιούνται και εντάσ¬ 
σονται σε προσωπαγείς θέσεις της πέμπτης (5) κατηγορίας μουσικών, με 
απόφαση του Υπουργού Πολιτισμού, που εκδίδεται μετά από γνώμη του 
Υπηρεσιακού Συμβουλίου και δημοσιεύεται σε περίληψη στην Εφημερίδα 
της Κυβερνήσεως, ύστερα από αίτησή τους, που υποβάλλεται εντός 10 ημε¬ 
ρών από τη δημοσίευση του διατάγματος. Οι θέσεις συνιστώνται με την 
απόφαση μονιμοποίησης. 

Άρθρο 2 

1. Μετά τη μονιμοποίηση του καλλιτεχνικού προσωπικού της παρ. 3 του 
άρθρου 1 του διατάγματος αυτού, οι, ως άνω, μουσικοί κατατάσσονται στις 
κενές οργανικές θέσεις της 3ης, 4ης και 5ης Κατηγορίας μουσικών με επι¬ 
λογή της Ειδικής Επιτροπής Κρίσης της παρ. 2 του άρθρου αυτού. Στην 
κρίση της Επιτροπής υπόκεινται υποχρεωτικά οι υπηρετούντες μουσικοί 
που κατέχουν προσωπαγείς θέσεις κατά την έννοια των παρ. 2 και 3 του άρ¬ 
θρου 1 του διατάγματος αυτού. Οι μουσικοί που κατέχουν οργανική θέση 
της 4ης και 5ης κατηγορίας κατά την έννοια του άρθρου 1 του διατάγματος 
αυτού και επιθυμούν την κατάληψη ανωτέρας θέσεως, κρίνονται από την ως 
άνω. Επιτροπή μετά την υποβολή σχετικής αιτήσεώς τους. Οι κενές οργανι¬ 
κές θέσεις κατανέμονται μεταξύ των μουσικών σύμφωνα με την κρίση της 
Επιτροπής της παρ. 2 του άρθρου αυτού. Οι προσωποπαγείς θέσεις μετά 
την κατάταξη ή ένταξη, κατά περίπτωση, των μουσικών σε οργανικές θέ¬ 
σεις, καταργούνται. 

2. Η Ειδική επιτροπή-Κρίσης αποτελούμενη από τον Διευθυντή ως Πρόε¬ 
δρο, τους Αρχιμουσικούς, τους Εξάρχοντες και τους Κορυφαίους Α’ της οι¬ 
κείας Ορχήστρας, συγκροτείται με απόφαση του Υπουργού Πολιτισμού 
μετά από πρόταση του Διευθυντή της Ορχήστρας, για την εκτέλεση απο- 
κλειστικώς του αναφερομένου στο άρθρο αυτό έργου. Σε πρώτο βαθμό κρί- 
σεως η Επιτροπή αποτελείται από πέντε (5) μέλη και στην κατ’ ένσταση 
κρίση από εννέα (9) μέλη. Γραμματεύς της Επιτροπής ορίζεται από τον 
Πρόεδρο, υπάλληλος της Ορχήστρας. 

3. Η Επιτροπή εκτιμά την μέχρι τώρα συμβολή του μουσικού στο έργο 


της Ορχήστρας, τις μουσικές σπουδές και την εύρύτερη εμπειρία του από 
την συμμετοχή του σε διάφορες καλλιτεχνικές εκδηλώσεις στην Ελλάδα και 
στο Εξωτερικό καθώς και την καλλιτεχνική ωριμότητά του κατά τον χρόνο 
της κρίσης, η οποία αποδεικνύεται με την εκτέλεση των αναφερομένων στο 
άρθρο 3 του διατάγματος αυτού έργων. Προέχον κριτήριο για την τελική 
κρίση της Επιτροπής είναι το συμφέρον της Ορχήστρας, που συνίσταται 
στην αντιστοιχία των προσόντων του μουσικού και της υπό κατάληψη θέ¬ 
σεως. 

4. Μετά την ολοκλήρωση του έργου της, η Ειδική Επιτροπή Κρίσης κα¬ 
ταρτίζει πίνακα κατατάξεως των κριθέντων μουσικών, επί τη βάσει του 
οποίου γίνεται η πλήρωση των κενών οργανικών θέσεων, περιλαμβανομέ- 
νης, εάν συντρέχει τοιαύτη περίπτωση, και της κατατάξεως των μουσικών 
σε οργανικές θέσεις ανώτερης κατηγορίας. 

Ο πίνακας με μέριμνα της οικείας Ορχήστρας αναρτάται στο κατάστημα 
αυτής στον σχετικό χώρο ανακοινώσεων. Οι ενδιαφερόμενοι δύνανται ν’ 
ασκήσουν κατ’ αυτού ένσταση ενώπιον της Ειδικής Επιτροπής Κρίσης εντός 
προθεσμίας δέκα (10) ημερών από της αναρτήσεως. Οι μουσικοί καταλαμ¬ 
βάνουν οριστικώς τις οργανικές θέσεις του, ως άνω, πίνακος κατατάξεως 
από της δημοσιεύσεώς του στην Εφημερίδα της Κυβερνήσεως, εκδιδομένης 
προς τούτο σχετικής διαπιστωτικής πράξεως, η οποία δημοσιεύεται σε περί¬ 
ληψη στην Εφημερίδα της Κυβερνήσεως. 

Άρθρο 3 

1. Τα υπό εκτέλεση έργα κατά την έννοια της παρ. 3 του προηγούμενου 
άρθρου είναι για την κατατάξη στην πέμπτη κατηγορία μουσικών ένα κον¬ 
σέρτο της επιλογής του μουσικού. 

2. Τα υπό εκτέλεση έργα για την κατάταξη του μουσικού στην 4η κατη¬ 
γορία είναι τα εξής: 

Βιολί: 1. Μότσαρτ: Ένα από τα κονσέρτα για βιολί Κ.ν. 216, 218, 
219. 

2. Ένα κονσέρτο της επιλογής του υποψηφίου. 

Βιόλα: 1. Το κονσέρτο για βιόλα σε ρε μείζ. του Στάμιτς ή το κονσέρτο 
για βιόλα του Χόφμαΐστερ. 

2. Ένα κονσέρτο της επιλογής του υποψηφίου. 

Βιολοντσέλλο: 1. Κονσέρτο σε ντο μείζ. ή ρε μείζ. του Χάυντν. 

2. Ένα κονσέρτο της επιλογής του υποψηφίου. 

Βαθύχορδο: 1. Κουσεβίτσκυ: Κονσέρτο σε φα δίεση ελάσ. ή Στάιν σε λα 
μείζ. 

2. Ένα κονσέρτο της επιλογής του υποψηφίου. 

Φλάουτο και πίκολο: 1. Μότσαρτ: Κονσέρτο σε σολ μείζ. Κ.ν. 313. 

2. Βιβάλντι: Κονσέρτο «Ιλ Καρντελίνο». 

Κλαρινέτο πίκολο και κλαρινέτο μπάσσο: 

1. Μότσαρτ: Κονσέρτο για κλαρινέτο σε λα Κ.ν. 622. 

2. Ένα κονσέρτο της επιλογής του υποψηφίου. 

Φαγκότο και κόντρα φαγκότο: 

1. Μότσαρτ: Κονσέρτο για φαγκότο Κ.ν. 191. 

2. Ένα κονσέρτο της επιλογής του υποψηφίου. 

Γ’ Κόρνο: 1. Μότσαρτ: Κονσέρτο για κόρνο σε μι υφ. μείζ. Κ.ν. 447. 

2. Ένα κονσέρτο της επιλογής του υποψηφίου. 

Τρομπέτα: 1. Χάυντν: Κονσέρτο σε μι υφ. μείζ. 

2. Ένα κονσέρτο της επιλογής του υποψηφίου. 

Τρομπόνι και Τρομπόνι μπάσσο: 

1. Ντάβιντ: Κονσερτίνο. 

2. Ένα έργο της επιλογής του υποψηφίου. 

Άρπα: 1. Χαίντελ: Κονσέρτο για άρπα. 

2. Ένα κονσέρτο της επιλογής του υποψηφίου. 

Κρουστά: 1. Ζολιβέ: Κονσέρτο για κρουστά. 

2. Ένα κονσέρτο της επιλογής του υποψηφίου. 

3. Τα υπό εκτέλεση έργα για την κατάταξη του μουσικού στην 3η κατη¬ 
γορία είναι τα εξής: 

Βιολί: 1. Μότσαρτ: Ένα από τα κονσέρτα για βιολί Κ.ν. 216, 218, 
219. 

2. Ένα ρομαντικό κονσέρτο της επιλογής του υποψηφίου. 

3. Ρίμσκυ - Κόρσακωφ: Το σόλο από την «Σεχραζάτ». 

Βιόλα: 1. Στάμιτς: Κονσέρτο σε ρε μείζ, ή Χόφμαΐστερ: Κονσέρτο για 
βιόλα. 

2. Ένα κονσέρτο της επιλογής του υποψηφίου. 

3. Άνταμ: Το σόλο από την «Ζιζέλ». 

Βιολοντσέλλο: 1. Χάυντν: Κονσέρτο σε ντο μείζ. ή ρε μείζ. 

2. Μπάχ: Σουίτα για σόλο τσέλλο της επιλογής του υποψηφίου. 

3. Ροσίνι: Το σόλο από τον «Γουλιέλμο Τέλλο». 

Βαθύχορδο: 1. Κουσεβίτσκυ: Κονσέρτο σε φα δίεση ελάσ. ή Στάιν σε λα 
μειζ. 

2. Ένα κονσέρτο της επιλογής του υποψηφίου. 

3. Μάλερ: Το σόλο από το 3ο μέρος της συμφωνίας Νο 1. 

Φλάουτο: 1. Μότσαρτ: Κονσέρτο για φλάουτο σε σολ μείζ. Κ.ν. 313. 

2. Ένα κονσέρτο της επιλογής του υποψηφίου. 

3. Ντεμπυσύ: Το πρελούδιο στο απόγευμα ενός φαύνου. 

Όμποε: 1. Ένα κονσέρτο της επιλογής του υποψηφίου. 

2. Στράτους: Κονσέρτο σε ρε μείζ. 

3. Ροσίνι: Μεταξένια σκάλα. 

Κλαρινέτο: 1. Μότσαρτ: Κονσέρτο για κλαρινέτο σε λα μειζ. Κ.ν. 622. 

2. Ένα κονσέρτο της επιλογής του υποψηφίου* 

3. Σόλο από τον «Ελεύθερο σκοπευτή» του Βέμπερ και από την «Σεχερα- 
ζάτ» και από τον «Χρυσό πετεινό» του Ρίμσκυ - Κορσάκωφ. 

Φαγκότο: 1. Βέμπερ: Κονσέρτο για φαγκότο. 

2. Ένα κονσέρτο της επιλογής του υποψηφίου. 

3. Ντυκά: «Ο μαθητευόμενος μάγος». 

Κόρνο: 1. Στράους: Κονσέρτο αριθ. 1 για κόρνο. 

2. Ένα κονσέρτο της επιλογής του υποψηφίου. 

3. Τσαϊκόφσκυ: Το σόλο από το 2ο μέρος της 5ης συμφωνίας. 

Τρομπέτα: 1. Χάυντν: Κονσέρτο σε μι υφ. μείζ. 

2. Ένα κονσέρτο της επιλογής του υποψηφίου. 

3. Σοστακόβιτς: Κονσέρτο αριθ. 1 για πιάνο (το σόλο τρομπέτα). 

Τρομπόνι: 1. Σερότσκι: Κονσέρτο για τρομπόνι. 

2. Ένα κονσέρτο της επιλογής του υποψηφίου. 

3. Ραβέλ: Το σόλο από το «Μπολερό». 

Κρουστά: 1. Τέριχεν: Κονσέρτο για τύμπανα. 

2. Ένα κονσέρτο της επιλογής του υποψηφίου. 

3. Στραβίνσκυ: Σόλο από την «Ιεροτελεστία της Άνοιξης». 

Στην Υπουργό Πολιτισμού αναθέτουμε τη δημοσίευση και εκτέλεση του 
διατάγματος αυτού. 

Αθήνα, 25 Σεπτεμβρίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΟΛΙΤΙΣΜΟΥ 

ΣΩΤ. ΚΟΥΒΕΛΑΣ ΑΝΝΑ ΨΑΡΟΥΔΑ · ΜΠΕΝΑΚΗ 

■ ■■ ♦-- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 316 (4) 

Σύσταση Τμήματος Εκπαίδευσης στο Υπουργείο ΜΑΚΕΔΟΝΙΑΣ - ΘΡΑ¬ 
ΚΗΣ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παρ. 5 του Ν. 1558/1985 «Κυβέρνηση 
και Κυβερνητικά Όργανα» (ΦΕΚ 137/Α). 

2. Τις διατάξεις της παρ. 2 άρθρου 32 Ν. 1943/91 «Εκσυγχρονισμός 
της Οργάνωσης και λειτουργίας της Δημόσιας Διοίκησης, αναβάθμισης του 
προσωπικού της και άλλες συναφείς διατάξεις (ΦΕΚ 50/11.4.91 τ.Α'). 

3. Την αριθ. Υ. 1660/1007556/116/0006/23.1.92 κοινή απόφαση 
του Πρωθυπουργού και του Υπουργού Οικονομικών «Ανάθεση αρμοδιοτή¬ 
των του Υπουργού Οικονομικών στον Υφυπουργό Οικονομικών» (ΦΕΚ 
31/Β/92). 

4. Την αριθ. 108/1992 Γνωμοδότηση του Συμβουλίου της Επικράτειας 
και με πρόταση των Υπουργών Προεδρίας της Κυβερνήσεως, Μακεδονίας - 
Θράκης και του Υφυπουργού Οικονομικών, αποφασίζουμε: 

Άρθρο 1 

Σύσταση Τμήματος Εκπαίδευσης και Αρμοδιότητες αυτού: 

1. Στο Υπουργείο Μακεδονίας - Θράκης συνιστάται Τμήμα Εκπαίδευ- 
σης. 

2. Οι αρμοδιότητες του Τμήματος Εκπαίδευσης είναι: 

- Η μέριμνα για τη διακρϊβωση των αναγκών εισαγωγικής εκπαίδευσης 
του προσωπικού. 

- Ή Οργάνωση και εκτέλεση των προγραμμάτων εισαγωγικής εκπαίδευ¬ 
σης υπαλλήλων και οπωσδήποτε εντός του πρώτου εξαμήνου από την ημε¬ 
ρομηνία ανάληψης υπηρεσίας το αργότερο, με σκοπό τη γενική ενημέρωση, 
όσο και οποτεδήποτε μετά τη συμπλήρωση δύο (2) μηνών υπηρεσίας και 
μέχρι τη λήξη της διετούς δοκιμαστικής υπηρεσίας, σε συνεργασία και με το 
Εθνικό Κέντρο Δημόσιας Διοίκησης. 

- Η μέριμνα για τη συμμετοχή των υπαλλήλων σε προγράμματα εκμά¬ 
θησης ξένων γλωσσών. 


- Η ευθύνη οργάνωσης και εκτέλεσης των προγραμμάτων εισαγωγικής 
εκπαίδευσης των υπαλλήλων των Ν.Π.Δ.Δ. που έχουν λιγότερες από 600 
Οργανικές θέσεις μονίμων υπαλλήλων και εποπτεύονται από το Υπουργείο 
Μακεδονίας - Θράκης. 

Η Οργάνωση και εκτέλεση, σε συνεργασία με το Ινστιτούτο Εισαγωγικής 
Διοικητικής Εκπαίδευσης, κοινών προγραμμάτων Εισαγωγικής Εκπαίδευ¬ 
σης για υπαλλήλους περισσοτέρων Υπουργείων ή Ν.Π.Δ.Δ. με βάση τη συ¬ 
νάφεια των αντικειμένων ή για θέματα κοινού ενδιαφέροντος. 

- Η μέριμνα για τη διακρϊβωση των αναγκών εκπαίδευσης της υπηρε¬ 
σίας και του προσωπικού. 

- Η οργάνωση και εκτέλεση προγραμμάτων επιμόρφωσης ειδικού ενδια¬ 

φέροντος για τους υπαλλήλους του Υπουργείου και τους υπαλλήλους των 
Ν.Π.Δ.Δ. που εποπτεύονται απ’ αυτό. Στα προγράμματα αυτά μπορεί να 
περιλαμβάνονται, σε συνεργασία με το Ινστιτούτο Διαρκούς Επιμόρφωσης 
και θέματα γενικού ενδιαφέροντος, όταν τούτο κρίνεται σκόπιμο ή οικονομι- 
κώς συμφέρον. , 

- Η οργάνωση και εκτέλεση προγραμμάτων επαγγελματικής εξειδίκευ- 
σης των υπαλλήλων του Υπουργείου και των εποπτευομένων απ’ αυτό 
Ν.Π.Δ.Δ. που έχουν λιγότερες από 600 Οργανικές θέσεις μονίμων υπαλλή¬ 
λων. 

Τα προγράμματα αυτά μπορεί να οργανώνονται σε αντικείμενο της υπη¬ 
ρεσίας τους. 

- Η συνεργασία με την Εθνική Σχολή Δημόσιας Διοίκησης για την κα¬ 
τάρτιση, οργάνωση και εκτέλεση προγραμμάτων προαγωγικής εκπαίδευ¬ 
σης των υπαλλήλων της κατηγορίας ΠΕ του Υπουργείου και των εποπτευο¬ 
μένων από αυτό Ν.Π.Δ.Δ., που έχουν λιγότερες από 600 Οργανικές θέσεις 
μονίμων υπαλλήλων. Τα προγράμματα αυτά μπορεί να οργανώνονται κάι 
κατά κύκλους Υπουργείων με βάση τη συνάφεια του αντικειμένου τους. 

- Η μέριμνα για την μετεκπαίδευση των υπαλλήλων του Υποργείου και 
των εποπτευομένων από αυτό Ν.Π.Δ.Δ., στις περιπτώσεις που αυτή κρίνε- 
ται αναγκαία, για την διεύρυνση των επιστημονικών ή τεχνικών τους γνώ¬ 
σεων, που είναι πρόσφορες για την καλύτερη αντιμετώπιση των αναγκών 
της υπηρεσίας, ή την ειδίκευσή τους σε σύγχρονες τεχνικές Διοίκησης και 
Τεχνολογίας. 

- Η μέριμνα για τη μεταπτυχιακή Εκπαίδευση των υπαλλήλων του 
Υπουργείου και των εποπτευομένων από αυτό Ν.Π.Δ.Δ. κατηγορίας ΠΕ ή 
ΤΕ σε ΑΕΙ της ημεδαπής ή της αλλοδαπής, για τη λήψη μεταπτυχιακού τί¬ 
τλου σπουδών, συναφούς με το αντικείμενο του Υπουργείου (ή του 
Ν.Π.Δ.Δ.). 

- Η μέριμνα για την έκδοση απόφασης με την οποία ορίζεται το διδακτικό 
προσωπικό των εκπαιδευτικών προγραμμάτων που εκτελεί το Υπουργείο, 
εφόσον δεν ανήκει στο διδακτικό προσωπικό του εθνικού Κέντρου Δημόσιας 
Διοίκησης. 

- Η κατάρτιση εκπαιδευτικού προγραμματισμού και απολογισμού. 

- Η αξιοποίηση των εκπαιδευόμενων υπαλλήλων. 

- Η τήρηση μητρώου εκπαιδευθέντων υπαλλήλων. 

Άρθρο 2 
Προϊστάμενοι 

- Του Τμήματος Εκπαίδευσης προΐσταται υπάλληλος του κλάδου ΠΕ 
Διοικητικού - Οικονομικού, με Α' βαθμό, και τούτου μη υπάρχοντος, υπάλ¬ 
ληλος οιουδήποτε άλλου κλάδου της ΠΕ κατηγορίας με βαθμό Α'. 

Στον Υπουργό Μακεδονίαις - Θράκης αιναθέτουμε τη δημοσίευση και 
εκτέλεση του παρόντος διατάγματος. 

Αθήνα, 12 Σεπτεμιβρίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΜΑΚΕΔΟΝΙΑΣ - ΘΡΑΚΗΣ 

ΣΩΤ. ΚΟΥΒΕΛΑΣ ΠΑΝΑΓ. ΧΑΤΖΗΝΙΚΟΛΑΟΥ 

ΥΦΥΠΟΥΡΓΟΣ ΟΙΚΟΝΟΜΙΚΟΝ 
ΚΩΝ/ΝΟΣ ΓΙΑΤΡΑΚΟΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 317 (5) 

Τροποποίηση και συμπλήρωση του Α.Ν. 1998/1939 «Περί σημάτων», 
όπως τροποποιήθηκε μεταγενεστέρως, σε συμμόρφωση προς την 
Πρώτη Οδηγία του Συμβουλίου της 21ης Δεκεμβρίου 1988, για την 
προσέγγιση των Νομοθεσιών των Κρατών Μελών περί Σημάτων (89/ 
104/ΕΟΚ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντάς υπόψη: 

1. Τις διατάξεις του άρθρου 4 του Ν. 1338/1983 ΦΕΚ Α/34 «Εφαρ¬ 
μογή του Κοινοτικού Δικαίου», όπως αντικαταατάθηκε από το άρθρο 6 πα- 
ράγρ. 4 του Ν. 1440/1984 «Συμμετοχή της Ελλάδος στο Κεφάλαιο, στο 
Αποθεματικό και στις Προβλέψεις της Ερωπαϊκής Τράπεζας Επενδύσεων, 
στο Κεφάλαιο της Ευρωπαϊκής Κοινότητας Άνθρακος και Χάλυβος και του 
Οργανισμού Εφοδιασμού «ΕΤΡΑΤΟΜ» ΦΕΚ Α/70 και τροποποιήθηκε με 
το άρθρο 7 του Ν. 1775/88 ΦΕΚ Α/101 και τις διατάξεις του άρθρου 65 
του Ν. 1892/90 ΦΕΚ Α/101. 

2. Την πρώτη Οδηγία 89/104/ΕΟΚ της 21ης Δεκεμβρίου 1988 «για 
την προσέγγιση των νομοθεσιών των Κρατών-Μελών περί σημάτων» (ΕΕΕ 
40/11.2.1989). 

3. Την κοινή απόφαση του Πρωθυπουργού και του Υπουργού Εθνικής 
Οικονομίας υπ’ αριθ. Υ.1687/17.2.92 (ΦΕΚ 104/Β) «Καθορισμός αρμο¬ 
διοτήτων των Υφυπουργών Εθνικής Οικονομίας» όπως τροποποιήθηκε από 
την απόφαση υπ’ αριθ. Υ.1723/16.3.92 (ΦΕΚ 215/Β). 

4. Τις υπ’ αριθ. 74/1992 και 316/1992 γνωμοδοτήσεις του Συμβου¬ 
λίου της Επικράτειας, μετά από πρόταση του Υπουργού Εμπορίου και του 
Υφυπουργού Εθνικής Οικονομίας, αποφασίζουμε: 

Άρθρο 1 

Σκοπός του Διατάγματος αυτού είναι η προσαρμογή του Α.Ν. 1998/ 
1939 «Περί Σημάτων» όπως τροποποιήθηκε με τις διατάξεις των Ν. 
3205/55, Ν. 164/75, Ν. 1380/83, Ν. 1934/91, Ν. 1961/91 καί 
ισχύει σήμερα, προς τις διατάξεις της πρώτης Οδηγίας 89/104/ΕΟΚ της 
21ης Δεκεμβρίου 1988 για την προσέγγιση των νομοθεσιών των Κρατών 
Μελών περί σημάτων (ΕΕΕ 40/11.2.1989). 

Άρθρο 2 

Το άρθρο 1 του Α.Ν. 1998/1939 «Περί Σημάτων» αντικαθίσταται ως 

*ξής: 

Άρθρο 1 

Σημεία ουσιαστικά του σήματος. 

1. θεωρείται σήμα κάθε σημείο επιδεκτικό γραφικής παράστασης ικανό 
να διακρίνει τα προϊόντα ή τις υπηρεσίες μιας επιχείρησης, από εκείνα άλ¬ 
λων επιχειρήσεων. 

Μπορούν να αποτελέσουν σήμα ιδίως, οι λεξεις, τα ονόματα προσώπων, 
τα ψευδώνυμα, οι απεικονίσεις, τα σχέδια, τα γράμματα, οι αριθμοί, οι ήχοι 
συμπεριλαμβανομένων των μουσικών φράσεων, το σχήμα του προϊόντος ή 
της συσκευασίαμ; του. 

2. Ως σήμα θεωρείται και ο τίτλος εφημερίδας ή περιοδικού. 

3. Ο τρόπος κατάθεσης και ελέγχου των ηχητικών σημάτων θα καθορι- 
σθεί με αποφάσεις του Υπουργού Εμπορίου. 

Άρθρο 3 

Το άρθρο 3 του Α.Ν. 1998/1939 «Περί Σημάτων» αντικαθίσταται ως 
εξής: 

Άρθρο 3 

Απόλυτοι λόγοι απαραδέκτου. 

1. Δεν χαταχωρούνται ως σήματα σημεία τα οποία: 

α) δεν μπορούν να αποτελέσουν σήμα σύμφωνα με το άρθρο 1 τού Νόμου 
αυτού, 

β) στερούνται διακριτικού χαρακτήρα, 

γ) αυνίστανται αποκλειστικά από σημεία ή ενδείξεις που μπορούν να χρη¬ 
σιμεύσουν στις συνοιλλαγές για την δήλωση του είδους, της ποιότητας, των 
ιδιοτήτων, της ποσότητας, του προορισμού, της αξίας, της γεωγραφικής 
προέλευσης ή του χρόνου παραγωγής του προϊόντος ή παροχής της υπηρε¬ 
σίας ή άλλων χαρακτηριστικών του προϊόντος ή της υπηρεσίας, 

δ) αυνίστανται αποκλειστικά από σημεία ή ενδείξεις τα οποία έχουν κατα¬ 
στεί συνήθη στην καθομιλουμένη ή στη θεμιτή και παγία πρακτική των συ¬ 
ναλλαγών, 

ε) αυνίστανται αποκλειστικά από το σχήμα που επιβάλλεται από την 
φύση του προϊόντος ή είναι απαραίτητο για την επίτευξη ενός τεχνικού απο¬ 
τελέσματος, ή προσδίδει ουσιαστική αξία στο προϊόν, 


στ) αντίκενται στη δημόσια τάξη ή στα χρηστά ήθη, 
ζ) θα μπορούσαν να παραπλανήσουν το κοινό, ιδίως ως προς την φύση, 
την ποιότητα ή την γεωγραφική προέλευση του προϊόντος ή της υπηρεσίας. 

2. Δεν καταχωρούνται επίσης ως σήματα: 

α) η σημαία, τα εμβλήματα, τα σύμβολα, οι θυρεοί και τα σημεία του Ελ¬ 
ληνικού Κράτους και των λοιπών Κρατών, που αναφέρονται στο άρθρο 
6τρις της Σύμβασης των Παρισίων για την προστασία της Βιομηχανικής 
Ιδιοκτησίας (Ν. 213/75) η οποία εφεξής καλείται «Σύμβαση των Παρι¬ 
σίων» και με τις προϋποθέσεις του άρθρου αυτού, καθώς και τα σημεία με¬ 
γάλης συμβολικής σημασίας και ιδίως τα θρησκευτικά σύμβολα, 
β) τα σημεία των οποίων η κατάθεση έγινε κακόπιστα. 

3. Κατά παρέκκλιση των διατάξεων των εδαφίων β\ γ’ και δ' της πα- 
ραγρ. 1 του παρόντος άρθρου, σημείο γίνεται δεκτό για καταχώρηση, εφ’ 
όσον μέχρι την τελευταία συζήτηση για την παραδοχή του, απέκτησε δια¬ 
κριτικό χαρακτήρα λόγω της χρήσης του. 

Άρθρο 4 

Μετά το άρθρο 3 του Αναγκαστικού Νόμου 1998/1939 «Περί Σημά¬ 
των» όπως αντικαθίσταται με το παρόν, προστίθεται νέο άρθρο 3α που έχει 
ως εξής: 

Άρθρο 3α 

Σχετικοί λόγοι απαραδέκου. 

1. Σημείο δεν γίνεται δεκτό για καταχώρηση: 

α) εάν ταυτίζεται με προγενέστερο σήμα και τα προϊόντα ή οι υπηρεσίες 
για τα οποία το σήμα έχει δηλωθεί ταυτίζονται με εκείνα για τα οποία προ¬ 
στατεύεται το προγενέστερο σήμα, 

β) εάν, λόγω ταυτότητας ή της ομοιότητας με το προγενέστερο σήμα και 
της ταυτότητας ή της ομοιότητας των προϊόντων ή υπηρεσιών που τα δύο 
σήματα διακρίνουν, υπάρχει κίνδυνος σύγχυσης του κοινού, ο οποίος περι¬ 
λαμβάνει και τον κίνδυνο συσχέτισής του με το προγενέστερο σήμα, 
γ) εάν ταυτίζεται ή ομοιάζει με προγενέστερο σήμα και προορίζεται να 
καταχωρηθεί για προϊόντα ή υπηρεσίες που δεν ομοιάζουν με εκείνες για τις 
οποίες έχει καταχωρηθεί το προγενέστερο σήμα, εφόσον τούτο έχει αποκτή¬ 
σει φήμη και η χρησιμοποίηση του μεγατενέστερου σήματατος θα προσπό¬ 
ριζε σε αυτό, χωρίς εύλογη αιτία, αθέμιτο όφελος από τον διακριτικό χαρα¬ 
κτήρα ή την φήμη του προγενέστερου σήματος* ή θα έβλαπτε τον διακριτικό 
χαρακτήρα ή την φήμη αυτού. · ■·. - · 

2. Ως «προγενέστερα σήματα» κατά την έννοια της παραγρ. 1 του παρό¬ 
ντος άρθρου νοούνται: 

α) τα σήματα τα οποία είχαν κατατεθεί πριν από την ημερομηνία κατάθε¬ 
σης της δήλωσης του σήματος, αφού ληφθούν υπόψη τα τυχόν προβληθέντα 
δικαιώματα προτεραιότητας αυτών, 

β) οι προγενέστερες δηλώσεις σημάτων με την επιφύλαξη της παραχώ¬ 
ρησής τους, 

γ) τα σήματα τα οποία κατά την ημερομηνία κατάθεσης της δήλωσης 
του σήματος ή ενδεχομένως κατά την ημερομηνία προτεραιότητας οπ προ¬ 
βάλλεται προς υποστήριξη αυτής, είναι «παγκοίνως γνωστά» κατά την έν¬ 
νοια του άρθρου 6δις της Σύμβασης των Παρισίων. 

3. Σημείο δεν γίνεται δεκτό προς καταχώρηση: 

α) αν προσκρούει σε δικαιώματα μη καταχωρημένου σήματος ή άλλου 
διακριτικού σημείου ή γνωρίσματος που χρησιμοποιείται στις συνοιλλαγές, 
τα οποία παρέχουν στον δικαιούχο το δικαίωμα να απαγορεύει την χρήση 
μεταγενέστερου σήματος και με την προϋπόθεση ότι τα δικαιώματα αυτά 
έχουν αποκτηθεί πριν από την ημερομηνία κατάθεσης του εν λόγω σημείου, 
αφού ληφθούν υπόψη τα τυχόν προβαλλόμενα δικαιώματα προτεραιότη¬ 
τας, 

β) οιν προσκρούει σε προγενέστερο δικαίωμα προσωπικότητας άλλου ή σε 
προγενέστερο δικαίωμα πνευματικής ή βιομηχανικής ιδιοκτησίας πέραν 
αυτών που ρυθμίζονται από τον παρόντα Νόμο, 

γ) αν ταυτίζεται με σήμα, που έχει καταχωρηθεί και χρησιμοποιείται στο 
εξωτερικό, κατά την στιγμή της κατάθεσης, δυνάμενο να δημουργήσει σύγ¬ 
χυση και με την προϋπόθεση ότι η δήλωση έγινε κακόπιστα από τον αιτού- 
ντα. 

Άρθρο 5 

Το άρθρο 15 του Α.Ν. 1998/39 «Περί Σημάτων» οιντκαθίσταται ως 

«ξής: 

Άρθρο 15 
Διαγραφή 

1. Το σήμα διαγράφεται, ολικά ή μερκά, με αμετάκλητη απόφαση της 
Διοκητκής Επιτροπής Σημάτων, στις εξής περιπτώσεις: 

α) αν καραχωρήθηκε κατά παράβαση των διατάξεων των άρθρων 3 και 

3α του παρόντος Νόμου, 

β) (χν σε διάστημα πέντε ετών από την καταχώρηση του σήματος, ο δι¬ 
καιούχος δεν κάνει ουσιαστική χρήση αυτού για τα προϊόντα ή τις υπηρεσίες 
για τις οποίες έχει καταχώρηθεί, ή αν διακόψει την χρήση του σήματος για 
πέντε συνεχή έτη, 

γ) «χν, συνεπεία της συμπεριφοράς ή αδράνειας του δικαιούχου, το σήμα 
έχει καταστεί κοινόχρηστο ή συνήθης εμπορική ονομασία του προϊόντος ή 
της υπηρεσίας για το οποίο έχει καταχώρηθεί, 

6) ιχν, λόγω της χρήσης του σήματος από τον δικαιούχο ή με την συγκα¬ 
τάθεση αυτού για τα προϊόντα ή τις υπηρεσίες για τα οποία τούτο έχει κατα- 
χωρηθεί, ενδέχεται να παραπλανηθεί το κοινό ιδίως ως προς την φύση, την 
ποιότητα ή την γεωγραφική προέλευση των προϊόντων ή των υπηρεσιών. 

2. Το σήμα δεν διαγράφεται: 

α) αν, παρά την ύπαρξη προγενέστερου αντιθέτου σήματος, συντρέχουν 
λόγοι διαγραφής αυτού, λόγω μη χρήσης, κατά την παράγραφο 1 εδαφ. β' 
του παρόντος άρθρου, 

β) οιν ο δικαιούχος προγενέστερου σήματος ή άλλου δικαιώματος που πα¬ 
ρέχει στον δικαιούχο του το δικαίωμα να απαγορεύει την χρήση μεταγενέ¬ 
στερου σήματος, ανέχθηκε εν γνώσει του την χρήση μεταγενέστερου σήμα¬ 
τος για περίοδο πέντε συνεχών ετών, εκτός αν η κατάθεση του μεταγενέστε¬ 
ρου σήματος έγινε με κακή πίστη. 

3. Κατά παρέκκλιση των διατάξεων του εδαφ. β' της παραγρ. 1 του πα¬ 
ρόντος άρθρου, το σήμα δεν διαγράφεται: 

α) αν ο δικαιούχος του σήματός αποδείξει ότι η μη χρήση αυτού οφείλεται 
σε εύλογη αιτία, 

β) (χν ο δικαιούχος του σήματος, στο διάστημα που μεσολαβεί μεταξύ της 
λήξης της πενταετίας μη χρήσης αυτού και της υποβολής της αίτησης δια¬ 
γραφής, προέβη σε έναρξη ή επανάληψη της ουσιαστικής χρήσης αυτού. 
Πάντως η έναρξη ή επανάληψη της χρήσης εντός περιόδου τριών μηνών 
πριν από την υποβολή της αίτησης διαγραφής, η οποία δεν αρχίζει να τρέχει 
νωρίτερα από την συμπλήρωση της συνεχούς πενταετίας μη χρήσης, δεν 
λαμβάνεται υπόψη, αν οι προπαρασκευαστικές ενέργειες για την έναρξη ή 
την επανάληψη της χρήσης, έλαβαν χώρα αφού ο δικαιούχος έλαβε γνώση 
του γεγονότος ότι είναι πιθανή η υποβολή αίτησης διαγραφής. 

4. Για τους σκοπούς του άρθρου αυτού ως χρήση θεωρείται επίσης: 

α) η χρήση του σήματος που γίνεται με διαφορετικά στοιχεία τα οποία 

όμως δεν μεταβάλλουν τον διακριτικό χαρακτήρα αυτού, 

β) η επίθεση του σήματος σε προϊόντα ή στη συσκευασία τους στην Ελ¬ 
λάδα με προορισμό αποκλειστικά την εξαγωγή, 

γ) η χρήση τόυ'σήματος με την συγκατάθεση του δικαιούχου καθώς και 
η χρήση συλλογικού σήματος απο δικαιούμενα προς τούτο πρόσωπα. 

5. Η αίτηση για διαγραφή υποβάλλεται από κάθε φυσικό ή νομικό πρό¬ 
σωπο που δικαιολογεί έννομο συμφέρον ως και κάθε εμπορικό, βιομηχανικό 
ή επαγγελματικό επιμελητήριο. 

Στις περιπτώσεις του άρθρου 3α του παρόντος Νόμου η αίτηση διαγρα¬ 
φής υποβάλλεται μόνο από αυτόν που δικαιολογεί έννομο συμφέρον. 

6. Αν οι λόγοι διαγραφής του σήματος αφορούν μέρος μόνο των προϊό¬ 
ντων ή των υπηρεσιών για τα οποία τούτο έχει καταχώρηθεί, η διαγραφή 
περιορίζεται μόνο στα συγκεκριμένα προϊόντα ή στις υπηρεσίες. 

7. Η αίτηση διαγραφής υποβάλλεται εντός προθεσμίας πέντε ετών που 
αρχίζει από την ημερομηνία έκδοσης του δελτίου εμπορικής και βιομηχανι¬ 
κής ιδιοκτησίας στο οποίο έχει δημοσιευθεί περίλψη της απόφασης που 
έκανε δεκτό τό σήμα, εκτός αν αυτό έχει κατατεθεί κακόπιστα. Στην περί¬ 
πτωση του εδαφίου γ' της παρ. 1 του παρόντος άρθρου, η αίτηση διαγραφής 
δεν μπορεί να υποβληθεί πριν από την πάροδο εικοσαετίας από την κατά¬ 
θεση του σήματος. 

8. Τα αποτελέσματα της απόφασης για διαγραφή του σήματος αρχίζουν 
όταν αυτή καταστεί αμετάκλητη και δεν χωρεϊ ούτε αγωγή για αποζημί¬ 
ωση, ούτε έγκληση για τον πριν απ’ αυτόν χρόνο. 

9. ’Οταν διαταχθεί η διαγραφή του σήματος σημειώνεται από τον αρμό¬ 
διο τμηματάρχη η διαγραφή και ο αριθμός της απόφασης στην έκθεση του 
κατά το άρθρο 2 παραγρ. 3 του Ν. 3205/55 ειδικού βιβλίου». 

Άρθρο 6 

Το άρθρο 16 του Αναγκαστικού Νόμου 1998/39 «Περί σημάτων» αντι¬ 
καθίσταται ως εξής: 

Άρθρο 16 

Δικαιώματα που παρέχει το σήμα. 

1. Η καταχώρηση του σήματος παρέχει στον δικαιούχο το αποκλειστικό 
δικαίωμα της χρήσης αυτού, ιδίως δε το δικαίωμα να επιθέτει αυτό στα 
προϊόντα ή εμπορεύματα τα οποία προορίζεται να διακρίνει, να χαρακτηρί¬ 
ζει τις υπηρεσίες τις οποίες παρέχει, να επιθέτει αυτό στα περικαλύμματα 
και στις συσκευασίες των εμπορευμάτων, στο χαρτί αλληλογραφιάς, στα τι¬ 


μολόγια, στους τιμοκαταλόγους, στις αγγελίες, στις κάθε είδους διαφημί¬ 
σεις ως και σε κάθε άλλο έντυπο υλικό, ηλεκτρονικό ή οπτικοακουστικό 
μέσο. Σαν χρήση του σήματος νοείται και κάθε ενέργεια που αναφέρεται στο 
άρθρο 15 παράγρ. 4 του παρόντος Νόμου. 

2. Ο δικαιούχος δικαιούται να απαγορεύει σε κάθε τρίτο να χρησιμοποιεί 
στις συναλλαγές χωρίς την συγκατάθεσή του: 

α) σημείο που ταυτίζεται με το σήμα για προϊόντα ή υπηρεσίες που ταυτί¬ 
ζονται με εκείνες τις οποίες το σήμα διακρίνει, 

β) σημείο που λόγω της ταυτότητας ή της ομοιότητάς του με το σήμα και 
της ταυτότητας ή της ομοιότητας των προϊόντων ή των υπηρεσιών τα οποία 
το σήμα και το σημείαδιακρίνουν, δημιουργεί κίνδυνο σύγχυσης του κοινού, 
ο οποίος περιλαμβάνει και τον κίνδυνο συσχέτισης του σημείου με το σήμα, 

γ) σημείο που ταυτίζεται ή ομοιάζει με το σήμα και προορίζεται να δια¬ 
κρίνει προϊόντα ή υπηρεσίες που δεν ομοιάζουν με εκείνα για τα οποία έχει 
καταχώρηθεί το σήμα, εφόσον το σήμα έχει αποκτήσει φήμη στην Ελλάδα 
και η χρησιμοποίηση του σημείου θα προσπόριζε στο σημείο αυτό, χωρίς εύ¬ 
λογη αιτία, αθέμιτο όφελος από το διακριτικό χαρακτήρα ή την φήμη του 
σήματος ή θα έβλαπτε τον διακριτικό χαρακτήρα ή την φήμη αυτού. 

Άρθρο 7 

Το άρθρο 18 του Αναγκαστικού Νόμου 1998/39 «Περί σημάτων» αντι¬ 
καθίσταται ως εξής: 

Άρθρο 18 

Περιορισμός προστασίας. 

1. Το δικαίωμα που παρέχει το σήμα στον δικαιούχο του, δεν παρεμποδί¬ 
ζει τρίτους να χρησιμοποιούν στις συναλλαγές το όνομα, την επωνυμία και 
την διεύθυνσή τους ως και ενδείξεις σχετικές με το είδος, την ποιότητα, την 
ποσότητα, τον προορισμό, την αξία, την γεωγραφική προέλευση, το χρόνο 
παραγωγής του προϊόντος ή της παροχής της υπηρεσίας, ή άλλα χαρακτη¬ 
ριστικά τους, καθώς και το ίδιο το σήμα, αν τούτο είναι αναγκαίο προκειμέ- 
νου να δηλωθεί ο προορισμός προϊόντος ή υπηρεσίας, ιδίως δε όταν πρόκει¬ 
ται για εξαρτήματα ή ανταλλακτικά. 

Η χρήση αυτή πρέπει να γίνεται σύμφωνα με τα χρηστά συναλλακτικά 
ήθη που ισχύουν στη βιομηχανία ή στο εμπόριο και πάντως όχι με μορφή 
σήματος. 

2. Το δικαίωμα που παρέχει το σήμα δεν παρεμποδίζει τρίτους να χρησι¬ 
μοποιούν στις συναλλαγές ένα προγενέστερο δικαίωμα τοπικής ισχύος, αν 
το δικαίωμα αυτό ασκείται στα εδαφικά όρια, στα οποία αναγνωρίζεται. 

3. Το δικαίωμα που παρέχει το σήμα δεν επιτρέπει στον δικαιούχο του να 
απαγορεύει την χρήση του σήματος για προϊόντα που έχουν διαθετεί με το 
σήμα αυτό στο εμπόριο μέσα στην Ευρωπαϊκή Οικονομική Κοινότητα από 
τον ίδιο τον δικαιούχο ή με την συγκατάθεσή του. 

Το προηγούμενο εδάφιο δεν εφαρμόζεται, αν ο δικαιούχος έχει εύλογη αι¬ 
τία να αντιταχθεί στην μεταγενέστερη εμπορική εκμετάλλευση των προϊό¬ 
ντων, ιδίως όταν η κατάσταση των προϊόντων μεταβάλλεται ή αλλοιώνεται 
μετά την διάθεσή τους στο εμπόριο. 

Άρθρο 8 

1. Μετά την παράγρ. 1 του άρθρου 16 του Ν. 3205/1955 προστίθενται 
οι παράγραφοι Ια και 1β που έχουν ως εξής: 

Άρθρο 16. 

Παραχώρηση αδείας χρήσης. 

Ια. Οι άδειες χρήσης του σήματος μπορεί να παραχωρηθούν για το σύ¬ 
νολο ή μέρος των προϊόντων ή υπηρεσιών για τις οποίες έχει καταχώρηθεί 
και για το σύνολο ή τμήμα του ελληνικού εδάφους, μπορεί δε να είναι απο¬ 
κλειστικές ή μη αποκλειστικές. 

1β. Ο δικαιούχος του σήματος μπορεί να επικαλεσθεί τα δικαιώματα που 
παρέχει το σήμα αυτό κατα του έχοντος λάβει άδεια παράλληλης κατάθεσης 
ή χρήσης, σύμφωνα με την παράγρ. 1 του παρόντος άρθρου, εφόσον αυτός 
παραβιάζει διάταξη της σύμβασης με την οποία χορηγήθηκε η άδεια, όσον 
αφορά ιδίως την διάρκειά της, την μορφή με την οποία μπορεί να χρησιμο¬ 
ποιηθεί το σήμα, την φύση των προϊόντων ή των υπηρεσιών για τις οποίες 
έχει παραχωρηθεί η άδεια,.το έδαφος στα όρια του οποίου επιτρέπεται η επί¬ 
θεση του σήματος, ή την ποιότητα των προϊόντων που ο αδειούχος κατα¬ 
σκευάζει ή των υπηρεσιών που παρέχει. 

Άρθρο 9 

1. Μετά την παράγραφο 2 του άρθρου 17 τουΝ. 3205/1955 προστίθε¬ 
ται νέα παράγραφος 2α, που έχει ως εξής: 

Άρθρο 17. 

Συλλογικά σήματα. , 

2 α) Κατά παρέκκλιση της διάταξης του άρθρου 3 παράγρ. 1 στοιχείο γ' 
του παρόντος Νόμου, το συλλογικό σήμα μπορεί να συνίσταται από σημεία ή 

ενδείξεις που μπορούν να χρησιμεύσουν στο εμπόριο για τον προσδιορισμό 
της γεωγραφικής προέλευσης των προϊόντων ή των υπηρεσιών. Το σήμα 
αυτό δεν επιτρέπει στο δικαιούχο να απαγορεύει σε τρίτους την εμπορική 
χρήση τέτοιων σημείων ή ενδείξεων, εφόσον αυτοί τα χρησιμοποιούν σύμ¬ 
φωνα με τα χρηστά συναλλακτικά ήθη του εμπορίου και της βιομηχανίας. 
Το σήμα αυτό δεν επιτρέπεται να αντιταχθεί κατά τρίτου, ο οποίος βάσει άλ¬ 
λων διατάξεων επιτρέπεται να χρησιμοποιεί γεωγραφική ονομασία. 

Άρθρο 10 

' Μεταβατικές Διατάξεις 

1. Τα σήματα υπηρεσιών διέπονται από την γενική νομοθεσία «Περί Ση¬ 
μάτων». 

2. Η αποδοχή των σημάτων υπηρεσιών που έχουν ήδη χρησιμοποιηθεί 
στην πράξη μέχρι της ενάρξεως ισχύος του παρόντος Διατάγματος θα γίνε¬ 
ται με βάση την προβαλλόμενη προτεραιότητα χρήσης αυτών και σε περί¬ 
πτωση αμφισβήτησης αυτής από τρίτο, που έχει έννομο συμφέρον, με βάση 
την αποδεικνυόμενη χρήση. 

3. Δηλώσεις σημάτων που έχουν κατατεθεί πριν από την έναρξη ισχύος 
του παρόντος Π, Δ/τος, κρίνονται ως προς τις προϋποθέσεις παραδεκτού 
σύμφωνα με το προϊσχύσαν δίκαιο. 

Άρθρο 11 

Ταξινόμηση Υπηρεσιών 

Οι Υπηρεσίες ταξινομούνται σε 8 κλάσεις, επόμενες κατ’ αριθμό των 
κλάσεων ταξινομήσεως εμπορευμάτων και προϊόντων του άρθρου 9 του 
Β.Δ. της 20/27.12.1939 (ΦΕΚ Α 553), ως ακολούθως: 

Κλάση 35 Διαφήμιση, διαχείριση εμπορικών υποθέσεων, διοίκηση εμπο¬ 
ρικών επιχειρήσεων, εργασίες γραφείου. 

Κλάση 36 Ασφάλειες, οικονομικές υποθέσεις, νομισματικές υποθέσεις, 
υποθέσεις που αφορούν τα ακίνητα. 

Κλάση 37 Κατασκευές, επισκευές, υπηρεσίες εγκατάστασης. 

Κλάση 38 Τηλεπικοινωνίες. 

Κλάση 39 Μεταφορές, συσκευασία και αποθήκευση εμπορευμάτων, ορ¬ 
γάνωση ταξειδίων. 

Κλάση 40, Επεξεργασία υλικών. 

Κλάση 41 Εκπαίδευση, επιμόρφωση, ψυχαγωγία, αθλητικές και πολιτι¬ 
στικές δραστηριότητες. 

Κλάση 42 Εστίαση (διατροφή), προσωρινή κατάλυση, ιατρικές φροντί¬ 
δες, υγιεινή και ομορφιά, κτηνιατρικές και αγροτικές υπηρεσίες, νομικές 
υπηρεσίες, επιστημονική και βιομηχανική έρευνα, προγραμματισμός για 
ηλεκτρονικούς υπολογιστές, υπηρεσίες που δεν ταξινομούνται σε άλλη 
κλάση. 

Άρθρο 12 

Η ισχύς των διατάξεων του παρόντος Προεδρικού Διατάγματος αρχίζει από 
της δημοσιεύσεώς του στην Εφημερίδα της Κυβερνήσεως. 

Στον Υπουργό Εμπορίου αναθέτουμε τη δημοσίευση και εκτέλεση του 
παρόντος Προεδρικού Διατάγματος. 

Αθήνα, 23 Σεπτεμβρίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠ. ΕΘΝ. ΟΙΚΟΝΟΜΙΑΣ ΥΠΟΥΡΓΟΣ ΕΜΠΟΡΙΟΥ 

ΚΩΝ. ΔΟΥΓΗΣ I. ΠΑΛΑΙΟΚΡΑΣΣΑΣ 

-φ- 

ΠΡΑΞΕΙΣ ΥΠΟ ΥΡΓΙΚΟΥ ΣΥΜΒΟΥΛΙΟΥ 

(6) 

Πράξη 125 της 23 Σεπτεμβρίου: 1992 
Παραχώρηση, δωρεάν, κατά κυριότητα, νομή και κατοχή, τμήματος του 
αριθ. Β.Κ. 1500 ακινήτου του Δημοσίου, που βρίσκεται στην Αθήνα και 
επί της οδού Ρηγίλλης, στο Ιδρυμα «ΒΑΣΙΛΕΙΟΥ ΚΑΙ ΕΛΙΖΑΣ ΓΟΥ- 
ΛΑΝΔΡΗ», για την ανέγερση κτιρίου και λειτουργία Μουσείου Σύγχρο¬ 
νης Τέχνης. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις του άρθρου 5 του Ν. 1331/49, σύμφωνα με τις οποίες 
μπορεί να παραχωρούνται, με απόφαση του Υπουργικού Συμβουλίου, δω¬ 
ρεάν ή με τίμημα, ακίνητα του Δημοσίου σε Ιδρύματα και Οργανισμούς ή 
Σωματεία Κοινής Ωφελείας, για εκπλήρωση των ειδικών σκοπών τους.· 


2. Την αριθ. 1079784/5781/0010/22.9.1992 εισήγηση του Πρω¬ 
θυπουργού, ο οποίος αναπληρώνει τον Υπουργό Οικονομικών, για παρα¬ 
χώρηση, δωρεάν, κατά κυριότητα, νομή και κατοχή, τμήματος του Β.Κ. 
1500 ακινήτου του Δημοσίου στο Ίδρυμα «ΒΑΣΙΛΕΙΟΥ ΚΑΙ ΕΛΙΖΑΣ 
ΓΟΥΛΑΝΔΡΗ», για την ανέγερση και λειτουργία Μουσείου Σύγχρονης Τέ- 

3. Τα στοιχεία του σχετικού φακέλου, αποφασίζει: 

1. Την παραχώρηση, δωρεάν, κατά κυριότητα, νομή και κατοχή, τμή¬ 
ματος του αριθ. Β.Κ. 1500 ακινήτου του Δημοσίου εμβαδού 10.830 μ 2 , 
που βρίσκεται στην Αθήνα καί επί της οδού Ρηγίλλης, όπως ειδικότερα εμ¬ 
φανίζεται στο από 5.8.1992 τοπογραφικό διάγραμμα του Υπουργείου Οι¬ 
κονομικών, με στοιχεία Α - Β-Γ-Δ-Ε-Ζ-Η-θ-Ι-Κ-Λ-Μ-Ν-Α, 
στο Ίδρυμα «ΒΑΣΙΛΕΙΟΥ ΚΑΙ ΕΛΙΖΑΣ ΓΟΥΛΑΝΔΡΗ», με αποκλειστικό 
σκοπό την ανέγερση σ’ αυτό κτιρίου για την λειτουργία Μουσείου Σύγχρο¬ 
νης Τέχνης και σχετικών παρεμφερών πολιτιστικών δραστηριοτήτων. 

Η κατά τα άνω παραχώρηση του ακινήτου του Δημοσίου γίνεται με τους 
κατωτέρω όρους: 

α) Το παραχωρούμενο ακίνητο θα είναι αναπαλλοτρίωτο και θα χρησιμο¬ 
ποιηθεί αποκλειστικά με μόνο για την ανέγερση και λειτουργία επ’ αυτού 
«Μουσείου Σύγχρονης Τέχνης» από το Ίδρυμα «ΒΑΣΙΛΕΙΟΥ ΚΑΙ ΕΛΙ- 
ΖΑΣ ΓΟΥΛΑΝΔΡΗ». 

β) Απαγορεύεται κάθε μεταβολή της χρήσεως του εν λόγω ακινήτου του 
Δημοσίου, που δεν συνδέεται αποκλειστικά με την λειτουργία του ανωτέρω 
Μουσείου. 

γ) Η ανέγερση του κτιρίου θα γίνει με βάση μελέτη και σχέδια που θα εκ¬ 
πονηθούν από το Αρχιτεκτονικό Γ ραφείο του Ι.Μ.ΡΕΙ στη Νέα Υόρκη σε συ¬ 
νεργασία με τους "Ελληνες Αρχιτέκτονες Ιάσωνα Ρίζο και Ανδρέα Βουρέκα - 
Πέταλά. 

δ) Η ανέγερση του κτιρίου, ο εξοπλισμός, η λειτουργία, η διαχείριση, η 
κατασκευή και συντήρηση των πέριξ αυτού χώρων θα γίνεται με ευθύνη και 
δαπάνες του Ιδρύματος το οποίο θα εξασφαλίζει δαπάνες του και την έκθεση 
αξιόλογων έργων Ελλήνων και Ξένων καλλιτεχνών. 

ε) Η ανέγερση και η έναρξη λειτουργίας του Μουσείου θα ολοκληρωθεί 
μέσα σε μία πενταετία από την έκδοση της σχετικής οικοδομικής άδειας. 

στ) Το Μουσείο Σύγκρονης Τέχνης, σύμφωνα με τα στοιχεία του φακέλ- 
λου, θα κτιστεί στο οικοδομικό τετράγωνο που περικλείεται από τις λεωφό¬ 
ρους Βασ. Σοφίας, Βασ. Κωνσταντίνου και τις οδούς Ρηγίλλης και Ριζάρη. 

ζ) Η κάλυψη του οικοπέδου δεν θα υπερβαίνει το 50%. Το ύψος του κτι¬ 
ρίου θα είναι μικρότερο των 15μ. σύμφωνά με τις ισχύουσες Πολεοδομικές 
διατάξεις, οι δε αναγκαίες παρεκκλίσεις θα ρυθμιστούν διοικητικά και νομο¬ 
θετικά, όπου τούτο απαιτείται, μέσα σε έξι μήνες από την ημέρα δημοσίευ¬ 
σης της Πράξης αυτής στην Εφημερίδα της Κυβερνήσεως. 

η) Το συνολικό εμβαδό του κτιρίου θα ανέρχεται σε 13.200 μ 2 , 
θ) Για να ελεχιστοποιηθεί ο υπέρ του εδάφους όγκος του κτιρίου προς δη¬ 
μιουργία πάρκου θα κτισθούν τρία (3) υπόγεια τα οποία θα δύνανται να κα¬ 
λύπτουν όλο το οικόπεδο. 

ι) Στην περίπτωση που τα υπόγεια του κτιρίου εκταθούν πέραν του περι- 
γράμματος του κυρίως κτιρίου, θα υπάρχει πρόβλεψη ώστε να μπορεί να το¬ 
ποθετηθεί χώμα ικανού βάθους για φύτευση μεγάλων δένδρων. 

ια) Στο υπόγειο θα δημιουργηθεί χώρος στάθμευσης αυτοκινήτων μόνο 
για το προσωπικό του Μουσείου. 

ιβ) Στις προσόψεις του κτιρίου θα δημιουργηθούν είσοδοι και έξοδοι αυτο¬ 
κίνητων εν εσοχή και παράλληλα με την οδό Ρηγίλλης και τη Λεωφόρο 
Βασ. Σοφίας υπό μορφή παραδρόμου, για την προσπέλαση αυτοκινήτων 
προς το Μουσείο. 

ιγ) Στα πεζοδρόμια του Μουσείου θα απαγορεύεται η στάθμευση αυτοκι¬ 
νήτων ώστε να είναι δυνατή η απρόσκοπτη είσοδος στην περιοχή επιβιβά- 
σεως και αποβιβάσεως των επισκεπτών. 

ιδ) Το κτιριολογικό πρόγραμμα του Μουσείου περιλαμβάνει ειδικότερα 
τους εξής χώρους: 


1. Είσοδος, φουαγέ 

500 μ 2 

2. Καθιστικό 

500 μ 2 

3. Κυρία Έκθεση 

4.000 μ 2 

4. Μόνιμη Έκθεση Ελλήνων Καλλιτεχνών 

1.000 μ 2 

5. Προσωρινές Εκθέσεις 

800 μ 2 

6. Προσωρινές Εκθέσεις για Έλληνες Καλλιτέχνες 

800 μ 2 

7. Μελλοντικός Εκθεσιακός Χώρος 

3.000 μ 2 

(Ιδιωτικές Συλλογές) τ . 


8. Αίθουσα διαλέξεων για 350 άτομα 

350 μ 2 

9. Βιβλιοθήκη 

50 μ 2 

10. Αίθουσα Συνεδριάσεων 

50 μ 2 

11. Καφετέρια 

100 μ 2 

12. Κατάστημα 

13. Γραφεία 


--II—τ*' ν - —ρ |ΙΡ^ 

16. Εργαστήριο Συντήρησης Έργων 

17. θησαυροφυλάκιο 

18. Βοηθητικοί Χώροι 

19. Ασφάλεια 

20. Αποδυτήρια Προσωπικού 

21. Χώρος Συνεργείου Συντήρησης του κτιρίου 

22. Μηχανοστάσιο 

23. Χώρος Στάθμευσης για το Προσωπικό 


50 

200 


ϊ. Γραφεία 5x20 

1002 


ϋ. Γραμματεία 

502 


ίϋ. Βοηθητικοί χώροι 

14. Αρχεία 

502 

50 


50 μ 
50 μ 
.100 μ 
60 μ 
20 μ 
30 μ 
20 μ 
320 μ 
600 μί 


2. Η μη τήρηση οιουδήποτε των ανωτέρω όρων συνεπάγεται την αυτοδί¬ 
καιη ανάκληση της παραχώρησης, οπότε το ακίνητο με τα κτίσματα και τις 
εγκαταστάσεις, που τυχόν θα έχουν ήδη γίνει, θα περιέρχονται αυτοδικαίως 
και χωρίς άλλη διατύπωση στην κυριότητα του Ελληνικού Δημοσίου, το 
οποίο δεν υποχρεούται να καταβάλει οποιαδήποτε αποζημίωση γι’ αυτά στο 
Ίδρυμα ή σε οποιονδήποτε άλλον. 

Η ισχύς αυτής της Πράξης αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυβερνήσεως. 


Ο Πρόεδρος Ο Αντιπρόεδρος Τα Μέλη 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 


♦ 

Πράξη 126 της 23 Σεπτεμβρίου 1992 

Παραχώρηση του αριθ. Β.Κ. 3806 δημοσίου κτήματος του αγροκτήματος 
«ΚΟΤΖΑ-ΟΡΜΑΝ» περιοχής Ευλάλου Ν. Ξάνθης στο Εθνικό Ίδρυμα 
Υποδοχής και Αποκατάστασης Παλιννοστούντων Ομογενών Ελλήνων 
(Ε.Ι.Υ.Α.Π.Ο.Ε.). 


ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: , 

α. Τις διατάξεις του άρθρου 6 του Ν. 994/1979 «Περί ρυθμίσεως θεμά¬ 
των και διαθέσεως των αποστραγγισθεισών γαιών ελών Λυσιμαχίας και 
Τριχωνίδας και άλλων τινών διατάξεων». 

β· Την <*ριθ. 134531/10.9.1992 εισήγηση του Υπουργού Γεωργίας, 
για παραχώρηση του Β.Κ. 3806 δημοσίου κτήματος, έκτασης 1.175,359 
τ.μ. του αγροκτήματος «ΚΟΤΖΑ-ΟΡΜΑΝ» περιοχής Ευλάλου Ν. Ξάνθης, 
στο Εθνικό Ίδρυμα Υποδοχής και Αποκατάστασης Παλιννοστούντων Ομο¬ 
γενών Ελλήνων (Ε.Ι.Υ.Α.Π.Ο.Ε.), για την εφαρμογή στεγαστικού προ¬ 
γράμματος στέγασης των Παλιννοστούντων Ομογενών Ελλήνων, αποφασί¬ 
ζει: 

Την παραχώρηση δωρεάν, κατά πλήρη κυριότητα, νομή και κατοχή του 
Β.Κ. 3806 δημοσίου κτήματος, έκτασης 1.175,359 τ.μ. του αγροκτήμα¬ 
τος «ΚΟΤΖΑ-ΟΡΜΑΝ», περιοχής Ευλάλου Ν. Ξάνθης, στο Εθνικό Ίδρυμα 
Υποδοχής και Αποκατάστασης Παλιννοστούντων Ομογενών Ελλήνων 
(Ε.Ι.Υ.Α.Π.Ο.Ε.), για την εφαρμογή στεγαστικού προγράμματος στέγασης 
των Παλιννοστούντων Ομογενών Ελλήνων. 

Ο εντοπισμός των ανωτέρω εκτάσεων θα γίνει σε συνεργασία με τη Δ/ 


νση Γεωργίας και το Γραφείο Τοπογραφικής Ν. Ξάνθης. 

Αυτή η απόφαση τελεί υπό τον όρο της ανάκλησης σε περίπτωση που δεν 
πραγματοποιηθεί ή αλλάξει ο σκοπός για τον οποίο παραχωρείται η 
έκταση. 

Η ισχύς αυτής της πράξης αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Ο Αντιπρόεδρος Τα Μέλη 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

Α ΠΟΦΑΣΕΙ Σ 

( 8 ) 

Κατάργηση της 55/1973 Κανονιστικής Διατάξεως «Περί διοικήσεως και 

διαχειρίσεως του Ιερού Προσκυνήματος Αγίας Φωτεινής Κορίνθου», της 

Ιεράς Μητροπόλεως Κορίνθου 

ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Η Διαρκής Ιερά Σύνοδος της Εκκλησίας της Ελλάδος έχουσα υπ’ όψει: 

1. Τας διατάξεις των άρθρων 1, παράγρ. 4 και 59 του Ν.590/1977 
«Περί του Καταστατικού Χάρτου της Εκκλησίας της Ελλάδος. 

2. Την υπ αριθμ. 55/1973 Κανονιστικήν Διάταξιν «Περί διοικήσεως 
και διαχειρίσεως του Ιερού Προσκυνήματος Αγ. Φωτεινής Κορίνθου» της 
Ιεράς Μητροπόλεως Κορίνθου (ΦΕΚ 297/τ. Α724.10.1973). 

3. Την υπ αριθμ. 935/25.7.1992 πρότασιν του Σεβασμιωτάτου Μη¬ 
τροπολίτου Κορίνθου Παντελεήμονος. 

4. Την από 26.8.1992 Απόφασιν Αυτής, αποφασίζει: 

1. Την από της δημοσιεύσεως της παρούσης κατάργησιν της υπ’ αριθμ. 
55/1973 Κανονιστικής Διατάξεως «Περί διοικήσεως και διαχειρίσεως του 
Ιερού Προσκυνήματος Αγίας Φωτεινής Κορίνθου», της Ιεράς Μητροπόλεως 
Κορίνθου (ΦΕΚ/297/τ.Α'/24.10.1973). 

2. Την υπαγωγήν του Παρεκκλησίου Αγίας Φωτεινής και απάσης της 

κινητης και ακίνητου περιουσίας αυτού εις το Νομικόν Πρόσωπον της Ιεράς 
Μητροπόλεως Κορίνθου. ! 

3. Η παρούσα να δημοσιευθή εις την Εφημερίδα της Κυβερνήσεως και το 
περιοδικόν «ΕΚΚΛΗΣΙΑ». 

Ο Αθηνών, ΣΕΡΑΦΕΙΜ, Πρόεδρος 
Ο Πατρών Νικόδημος 
Ο Ύδρας, Σπετσών και Αιγίνης Ιερόθεος 

Ο Λευκάδος και Ιθάκης Νικηφόρος 
Ο Γόρτυνος και Μεγαλοπόλεως Θεόφιλος 
Ο Καισαριανής, Βύρωνος και Υμηττού Γεώργιος 
Ο Μεσογαίας και Λαυρεωτικής Αγαθόνικος 
Ο Χίου, Ψαρών και Οινουσσών Διονύσιος 
Ο Νικοπόλεως και Πρεβέζης Μελέτιός 
Ο Ιερισαού, Αγ. Όρους και Αρδαμερίου Νικόδημος 
Ο Σερρών και Νιγρίτης Μάξιμος 
Ο Μηθύμνης Χρυσόστομος 
Ο Ελευθερουπόλεως Ευδόκιμος 

Αθήνα, 7 Σεπτεμβρίου 1992 
Ο Αρχιγραμματεύς 

Αρχιμ. ΔΑΜΑΣΚΗΝΟΣ ΚΑΡΠΑΘΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



